AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį turtą nurašyti ir likviduoti teisės aktų nustatyta tvarka.

Uždaviniai – kurti saugią ir patogią gyvenamąją aplinką.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Statiniai bus išregistruoti iš VĮ Registrų centro duomenų bazės.

1. Lėšų poreikis ir jų šaltiniai:

 Lėšos reikalingos statinių nugriovimui paaiškės nupirkus paslaugą.

1. Kiti sprendimui priimti reikalingi pagrindimai, skaičiavimai ar paaiškinimai:

 Molėtų rajono savivaldybės savarankiškosios funkcijos yra kraštovaizdžio tvarkymas ir apsauga; aplinkos kokybės gerinimas ir apsauga; švaros ir tvarkos viešose vietose užtikrinimas. Šiuo sprendimu siūloma nurašyti nurodytą turtą, nes:

* + - 1. šulinys (inventorinis Nr. 486056; unikalus Nr. 6298-0002-8056), esantis Molėtų r. sav., Balninkai, Gedimino g. 10, jau likviduotas. Sprendimas reikalingas, kad išregistruoti iš VĮ “Registrų centras” ir nurašyti iš buhalterinės apskaitos;
			2. aikštelė (registro Nr. 90/6032; unikalus Nr. 6299-1003-0060), esantį Molėtų r. sav., Balninkai, Alaušų g. 19, fiziškai susidėvėjusi. Sprendimas reikalingas, kad išregistruoti iš VĮ “Registrų centras” ir nurašyti iš buhalterinės apskaitos;
			3. ūkinis pastatas (inventorinis Nr. 485044), esantis Molėtų r. sav., Suginčių sen., Skudutiškio k., Antano Kryžanausko g. 5, VĮ „Registrų centras“ kaip atskiras turto vienetas neįregistruotas. Sprendimas reikalingas, kad turtą nurašyti.

Nurašomas turtas Molėtų r. sav. teritorijoje, Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti nekilnojamojo turto ar kitų nekilnojamųjų daiktų apžiūros 2022 m. lapkričio 11 d. pažyma Nr. T21-17 pripažintas netinkamu savivaldybės veiklai ir pateiktas siūlymas direktoriui dėl turto nurašymo. Molėtų rajono savivaldybės administracijos direktoriaus 2022 m. lapkričio 18 d. įsakymu Nr. B6-1320 „Dėl Molėtų rajono savivaldybės turto pripažinimo netinkamu (negalimu) naudoti“ turtas pripažintas netinkamu savivaldybės veiklai ir siūlymas Molėtų rajono savivaldybės tarybai nurodytą turtą nurašyti ir likviduoti.